rejauldu/bengali-wikipedia huggingface dataset:
নাসির আহমেদ (জন্ম: ৫ ডিসেম্বর ১৯৫২) বাংলাদেশী কবি, সাংবাদিক ও গীতিকার। ২০১০ সালে কবিতার জন্য বাংলা একাডেমি সাহিত্য পুরস্কার পান।   প্রাথমিক জীবন  নাসির আহমেদ বর্তমান বাংলাদেশের ভোলা জেলার সদর উপজেলার আলিনগর গ্রামে ১৯৫২ সালে ৫ ডিসেম্বর জন্মগ্রহণ করেন।  ঢাকা বিশ্ববিদ্যালয় হতে বাংলায় স্নাতকোত্তর ডিগ্রি অর্জন করেন।  কর্মজীবন নাসির আহমেদ প্রথম শ্রেণির গীতিকার হিসেবে তালিকাভুক্ত ছিলেন রেডিও বাংলাদেশ ও বাংলাদেশ টেলিভিশনে। ১৯৭৭ সাল থেকে তিনি সাংবাদিকতার সঙ্গে যুক্ত। সাপ্তাহিক গণমুক্তি দিয়ে সাংবাদিকতার শুরু করেন এরপর দৈনিক বাংলা, দৈনিক জনকণ্ঠ,দৈনিক সমকাল ও দৈনিক বর্তমানে কাজ করেছেন। ২০১৪ সালের ২৯ ডিসেম্বর তিনি বাংলাদেশ টেলিভিশনের (বার্তা) পরিচালক পদে যোগ দেন। অবসরে গেছেন ২০১৮ সালে।যে দেশে বৃক্ষ নাই, সেখানে ভেরেণ্ডা গাছই বটবৃক্ষ: নাসির আহমেদ, বাংলা ট্রিবিউন, ২৪ নভেম্বর ২০২৩  সাহিত্যকর্ম  রঙ্গিন যত ছড়া  কবিতাসমগ্র-১  প্রতীক্ষা তোমার জন্য  নির্বাচিত কবিতা  কবিতাশতক  নির্বাচিত প্রেমের কবিতা  ছেড়া ছেড়া মেঘ ও অন্যান্য গল্প  মাটি ও বৃষ্টির মতো  এই বসন্তে তোমাকে  ভালো থাকার নির্দেশ আছে  মিশে যাবো তোমার সবুজে  তোমার জন্য অনিন্দা  নিজের সংঙ্গে নিজের কথা  ভালবাসার এই পথে  ঝড়া পাতার নৃত্যকলা  শ্রাবনের দুঃখপদাবলী  গলে যাচ্ছে আকাঙ্কার মম  বঙ্গবন্ধু ও বাংলাদেশ  আকুলতা শুভ্রতার জন্য  তোমাকেই আশালতা  বৃক্ষমঙ্গল  একাত্তরের পদাবলী  বিধ্বস্ত শহর ছেড়ে যেতে যেতে  পুরস্কার  ত্রয়ী পদক (১৯৮৭)    কবি মোজাম্মেল হক পদক (১৯৯১)   বাংলা একাডেমি সাহিত্য পুরস্কার (২০১০)   বিষ্ণু দে পুরস্কার  বাচসাস পুরস্কার দুইবার (নাটক)     লালন পুরস্কার (সংগীত)  মাইকেল মধুসূদন দত্ত পুরস্কার   বাংলাদেশ লেখিকা সংঘ পদক  স্ট্যান্ডার্ড এডুকেয়ার স্বর্ণপদক  কাব্যকলা পুরস্কার  তথ্যসূত্র  বিষয়শ্রেণী:১৯৫২-এ জন্ম বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী‎ বিষয়শ্রেণী:২০শ শতাব্দীর বাঙালি কবি বিষয়শ্রেণী:২১শ শতাব্দীর বাঙালি কবি বিষয়শ্রেণী:২০শ শতাব্দীর বাংলাদেশী কবি বিষয়শ্রেণী:২১শ শতাব্দীর বাংলাদেশী কবি বিষয়শ্রেণী:২০শ শতাব্দীর বাংলাদেশী পুরুষ লেখক বিষয়শ্রেণী:২১শ শতাব্দীর বাংলাদেশী পুরুষ লেখক বিষয়শ্রেণী:ভোলা সদর উপজেলার ব্যক্তি বিষয়শ্রেণী:ভোলা জেলার লেখক বিষয়শ্রেণী:২০শ শতাব্দীর বাংলাদেশী সাংবাদিক বিষয়শ্রেণী:২১শ শতাব্দীর বাংলাদেশী সাংবাদিক বিষয়শ্রেণী:বাংলাদেশী পুরুষ সাংবাদিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
এটি দ্ব্যর্থতা নিরসন পাতায় করা একটি পুনঃনির্দেশ। এই পুনঃনির্দেশটি অন্য সেসব নিবন্ধের সংযোগে ব্যবহারের উদ্দেশ্যে তৈরি করা হয়েছে যেগুলোকে দ্ব্যর্থতা নিরসন না করে দ্ব্যর্থতা নিরসন পাতাটি উল্লেখ করতে হবে। অতএব, এই টেমপ্লেটটি সাধারণত শুধুমাত্র সেইসব পাতাতেই থাকা উচিত যার শিরোনামে "(দ্ব্যর্থতা নিরসন)" উল্লেখ আছে।  বিস্তারিত তথ্যের জন্য, বিষয়শ্রেণী পাতা দেখুন। বিষয়শ্রেণী:দ্ব্যর্থতা নিরসন পাতায় পুনর্নির্দেশ Category:Unprintworthy redirects
right|200px|thumb|এক গুচ্ছ পেরেক   পেরেক বা তারকাঁটা বা কাঁটা প্রকৌশল, কাঠের কাজ এবং নির্মাণকাজের ক্ষেত্রে শক্ত, ধাতব পিনের মত এক ধরনের তীক্ষ্ণ বস্তু যা সাধারণত দুই বা ততোধিক বস্তুকে একসাথে আটকে রাখার কাজে ব্যবহৃত হয়। আগে লোহার তৈরি পেরেকই বেশি ব্যবহার হতো, তবে এখন স্টীলের শঙ্কর ধাতুর পেরেক সচরাচর ব্যবহার করা হয়। বিশেষ কাজে ব্যবহৃত পেরেকের উপরে মরিচা বা ক্ষয় রোধক প্রলেপ দেয়া থাকতে পারে, বিশেষ করে সেই পেরেক যদি রূক্ষ আবহাওয়ায় বা রাসায়নিক পদার্থ দেয়া কাঠে ব্যবহার করা হয়। অন্যদিকে, কারুশিল্পের অবিচ্ছেদ্য অনুষঙ্গ হিসেবে স্টেইনলেস স্টীলের শঙ্কর ধাতু, পিতল, তামা বা টিন দিয়ে তৈরি করা পেরেক ব্যবহার করা হয়। গ্যালভানাইজড (দস্তার প্রলেপ দেয়া) পেরেকগুলো সুলভ এবং রূক্ষ আবহাওয়ায় কার্যকরী বলে জনপ্রিয়।  right|200px|thumb|কাঠ বা এই ধরনের বস্তুর মধ্যে হাতুড়ি ঠুকে পেরেক ঢোকানো যায় right|200px|thumb|বিভিন্ন ধরনের পেরেক   তথ্যসূত্র    বহিঃসংযোগ    UK DIY site Description of different types of nails  US DIY site description of different nails  Nail forging movie  বিষয়শ্রেণী:যন্ত্র বিষয়শ্রেণী:কারিগরি বিষয়শ্রেণী:ধাতব বস্তু বিষয়শ্রেণী:কাঠের কাজ
আর্থার অ্যামোস নয়েস একজন মার্কিন রসায়নবিজ্ঞানী। তিনি ম্যাসাচুসেট্‌স ইনস্টিটিউট অফ টেকনোলজি থেকে রসায়নে ১৮৮৬ সালে ব্যাচেলর অব সায়েন্স এবং ১৮৮৭ সালে মাস্টার অব সায়েন্স ডিগ্রি অর্জন করেন। তিনি ১৮৯০ সালে লিপজিগ বিশ্ববিদ্যালয় থেকে ফ্রেডরিখ উইলহেল্ম অসওয়াল্ড এর অধীনে ডক্টরেট ডিগ্রি অর্জন করেন। তিনি ১৮৮৭ থেকে ১৮৮৮ এবং ১৮৯০ থেকে ১৯২০ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর রসায়নের অধ্যাপক হিসেবে কর্মরত ছিলেন। তিনি ১৯০৩ সালে ম্যাসাচুসেট্‌স ইনস্টিটিউট অফ টেকনোলজিতে ভৌত রসায়নের রিসার্চ ল্যাবরেটরী প্রতিষ্ঠা করেন যেটি তিনি ১৭ বছর পরিচালনা করেন। তিনি ১৯০৭ থেকে ১৯০৯ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর ভারপ্রাপ্ত প্রেসিডেন্টের দায়িত্ব পালন করেন। রসকো জি ডিকিনসন ছিলেন তার অন্যতম বিখ্যাত ছাত্র। তিনি ১৯১৯ থেকে ১৯৩৬ সাল পর্যন্ত ক্যালিফোর্নিয়া ইনস্টিটিউট অফ টেকনোলজি এর রসায়নের অধ্যাপক হিসেবে কর্মরত ছিলেন। http://libraries.mit.edu/mithistory/institute/offices/office-of-the-mit-president/arthur-amos-noyes-1866-1936/   নয়েস-হুইটনি সমীকরণ  তিনি উইলিস রডনি হুইটনি এর সাথে ১৮৯৭ সালে নয়েস-হুইটনি সমীকরণ সমীকরণ প্রদান করেন।  Where:   দ্রবীভূত হওয়্যার হার.  A হলো কঠিন বস্তুর তলের ক্ষেত্রফল .  C হলো concentration of the solid in the bulk dissolution medium.   is the concentration of the solid in the diffusion layer surrounding the solid.  D হলো ব্যাপন সহগ.  L is the diffusion layer thickness.   তথ্যসূত্র   বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:উইলার্ড গিবস অ্যাওয়ার্ড বিজয়ী বিষয়শ্রেণী:১৮৬৬-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:মার্কিন রসায়নবিদ
বাগরামী জেলা আফগানিস্তানের কাবুল প্রদেশের কেন্দ্রীয় অংশে অবস্থিত একটি জেলা। এটি  রাজধানী কাবুল শহর পূর্বদিকে থেকে প্রায় ৩০ মিনিটের ভ্রমণের পথ। জেলাটির সদর দপ্তর হচ্ছে বাগরামী শহর।  জনসংখ্যার উপাত্ত আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি) ও আফগানিস্তানের ইউএনএইচসিআর এবং কেন্দ্রীয় পরিসংখ্যান অফিস (সিএসও) এর পরিসংখ্যান অনুযায়ী জেলাটির আনুমানিক জনসংখ্যা প্রায় ৬৮,২৮৭ জন এর মত।MRRD Kabul Provincial profile এআইএমএস এবং ইউএনএইচসিআর-এর হিসাব মতে, সংখ্যাগরিষ্ঠতা অনুযায়ী পশতু সম্প্রদায়ের লোকজন এগিয়ে রয়েছে, এরপর তাজিকরা।   ভৌগোলিক অবস্থান ভৌগোলিক অবস্থান অনুযায়ী জেলাটির পশ্চিমে কাবুল, উত্তরে দেহ্ সাব, পূর্বদিকে সারবি, দক্ষিণে খাকি জব্বার, মুসাইয়ি ও চার আসিয়াব জেলা সীমানা ঘিরে রেখেছে। বাগরামী জেলা কৃষিক্ষেত্রে উন্নত এলাকা যার অধিকাংশ এলাকাই সবুজ এলাকা দ্বারা বেষ্টিত। বিভিন্ন সম্প্রদায় একে অপরের নিকটবর্তী হওয়ার কারণে অনেক বাসিন্দা কাবুলে কাজ করে থাকেন।  তথ্যসূত্র  বহিঃসংযোগ বাগরামী জেলার মানচিত্র (উৎস: এআইএমএস)   বিষয়শ্রেণী:কাবুল প্রদেশের জেলা
অ্যান্টিমনি ট্রাইব্রোমাইড একটি অজৈব যৌগ যার রাসায়নিক সংকেত SbBr3। এটি অ্যান্টিমনি এবং ব্রোমিনের একটি যৌগ।   প্রস্তুতি  অ্যান্টিমনি ট্রাইব্রোমাইড নানান প্রক্রিয়ায় প্রস্তুত করা যায়। ব্রোমিন মৌলের সাথে অ্যান্টিমনির বিক্রিয়া ঘটিয়ে এই যৌগটি প্রস্তুত করা যেতে পারে। হাইড্রোব্রোমিক অ্যাসিডের সাথে অ্যান্টিমনি ট্রাইঅক্সাইডের বিক্রিয়া করেও অ্যান্টিমনি ট্রাইব্রোমাইড প্রস্তুত করা হয়।  এছাড়া ২৫০ ডিগ্রি সেলসিয়াস তাপমাত্রায় অ্যান্টিমনি সালফাইড এবং অ্যান্টিমনি ট্রাইঅক্সাইডের মিশ্রণের সঙ্গে ব্রোমিনের বিক্রিয়া ঘটিয়ে অ্যান্টিমনি ট্রাইব্রোমাইড প্রস্তুত করা যেতে পারে।   ধর্ম  অ্যান্টিমনি ট্রাইব্রোমাইড বর্ণহীন থেকে হলুদ রঙের স্ফটিক আকারে পাওয়া যায়। জলের থেকে এই যৌগটি ৪.৩৫ গুণ ভারী। অ্যান্টিমনি ট্রাইব্রোমাইড জলে আর্দ্রবিশ্লেষিত হয়ে হাইড্রোব্রোমিক অ্যাসিড এবং অ্যান্টিমনি ট্রাইঅক্সাইড তৈরি করে:  2 SbBr3 + 3 H2O → Sb2O3 + 6 HBr   ব্যবহার  পলিথিন দিয়ে তৈরি পলিমারে অগ্নি প্রতিরোধক হিসাবে অ্যান্টিমনি ট্রাইব্রোমাইড যোগ করা হয়। অন্যান্য অ্যান্টিমনি যৌগ তৈরি করতে অ্যান্টিমনি ট্রাইব্রোমাইড ব্যবহৃত হয়। রাসায়নিক বিশ্লেষণে এবং রঞ্জনবিদ্যায় এর ব্যবহার দেখা যায়।"Antimony tribromide" http://cameochemicals.noaa.gov/chemical/2501   তথ্যসূত্র   বিষয়শ্রেণী:ব্রোমাইড বিষয়শ্রেণী:ধাতব হ্যালাইড বিষয়শ্রেণী:অ্যান্টিমনি যৌগ
গৃহকর্মী হিসেবে নিযুক্ত ব্যক্তির প্রতি অসদাচরণ বা অবহেলা, বিশেষ করে নিয়োগকর্তা বা নিয়োগকর্তার পরিবারের সদস্য দ্বারা এরূপ ব্যবহারকে গৃহকর্মী নির্যাতন বলে। এটি এমন কোনও কাজ বা কাজ করতে ব্যর্থতা যার ফলে সেই কর্মচারীর ক্ষতি হয়।  এটি শারীরিক, মানসিক, যৌন এবং অর্থনৈতিক অপব্যবহার সহ অসংখ্য রূপ ধারণ করে। অপরাধীদের অধিকাংশই নারী এবং তাদের সন্তান।  এই কাজগুলি বিভিন্ন কারণে হতে পারে, যার মধ্যে শিকারের মধ্যে ভীতি জাগানো, তাদের শৃঙ্খলাবদ্ধ করা বা অপব্যবহারকারীর কাঙ্ক্ষিত উপায়ে কাজ করা।   ইউনাইটেড স্টেটস হিউম্যান ট্রাফিকিং হটলাইন গৃহকর্মী নির্যাতনকে মানব পাচারের একটি ধরন হিসেবে বর্ণনা করে - এটা হল "জোর করে, জালিয়াতি করা বা জবরদস্তি করে শ্রমিকের উপর নিয়ন্ত্রণ বজায় রাখা এবং শ্রমিককে এটা বিশ্বাস করানো যে তার এ ছাড়া আর কোন উপায় নেই" তারা বলেছিল।  যদিও এটি যে কোনও জায়গায় ঘটতে পারে, সিঙ্গাপুরের গৃহকর্মীরা সবচেয়ে বেশি এমন নির্যাতনের শিকার হয়।   ব্যাপকতা  গৃহকর্মী নির্যাতন, যদিও একটি বৈশ্বিক ঘটনা, বিশেষ করে সিঙ্গাপুরে প্রচলিত। রিসার্চ অ্যাক্রস বর্ডার্সের এক গবেষণায় দেখা গেছে, সিঙ্গাপুরের দশজন গৃহকর্মীর মধ্যে ছয়জন কর্মক্ষেত্রে কোনো না কোনো ধরনের অপব্যবহারের সম্মুখীন হন। প্রতি চারজনের মধ্যে একজন শারীরিক সহিংসতার কথা জানিয়েছেন।  উপরন্তু, সাতজন সিঙ্গাপুরবাসীর মধ্যে একজন গৃহকর্মী নির্যাতন প্রত্যক্ষ করেছেন।   বিদেশী গৃহকর্মীরা, যারা কর্মসংস্থানের জন্য বিদেশ যান, তারা অপব্যবহারের উচ্চ ঝুঁকিতে রয়েছেন। যেহেতু সিঙ্গাপুরের কর্মসংস্থান আইনের অধীনে অভিবাসী কর্মীদের মধ্যে কেবলমাত্র গৃহকর্মীরাই  সুরক্ষিত নয়, তাই অনেকে অবমাননাকর পরিস্থিতিতে পড়ে। সিঙ্গাপুরে বিদেশী গৃহকর্মী চুক্তিতে বাহিরে থাকার বিকল্পের অভাবের কারণে এটি আরও বাড়ানো হয়েছে; বিদেশী গৃহকর্মীরা তাদের নিয়োগকর্তার বাসভবনে থাকেন।  সিঙ্গাপুরের বিদেশী গৃহকর্মীদের সাথে দুর্ব্যবহার অস্বাভাবিক নয় এবং এটি ব্যাপকভাবে বিস্তৃত। তারা শারীরিক নির্যাতন,   গোপনীয়তার উপর আক্রমণ, এবং যৌন নির্যাতন (ধর্ষণ সহ) এর শিকার হন।     আইন    সিঙ্গাপুর  সিঙ্গাপুরে, একজন বিদেশী গৃহকর্মীকে নির্যাতন করা আইনের পরিপন্থী। জনশক্তি মন্ত্রণালয় (এমওএম) বলেছে যে, অপরাধীরা কঠোর শাস্তির সম্মুখীন হয়; দোষী সাব্যস্ত হলে, অপরাধী জেল, বেত্রাঘাত বা ২০,০০০ ডলার (ইউএসডি) পর্যন্ত জরিমানার সম্মুখীন হতে পারে।  অপরাধীকে বিদেশী গৃহকর্মী রাখা থেকেও নিষিদ্ধ করা হবে।    মালয়েশিয়া  মালয়েশিয়ায়, নির্যাতিত বিদেশী গৃহকর্মীরা ভিসা পেতে পারে যাতে তারা আইনি অভিযোগের জন্য দেশে থাকতে পারে; যুক্তরাষ্ট্রেও একই কথা প্রযোজ্য।    আরও দেখুন    গৃহকর্মী    তথ্যসূত্র     বিষয়শ্রেণী:নারীর প্রতি সহিংসতা বিষয়শ্রেণী:অপরাধ বিষয়শ্রেণী:দুর্ব্যবহার
থাম্ব|খেয়া-রবীন্দ্রনাথ ঠাকুর খেয়া হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯০৬ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি।বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।   এই কাব্যের এগারোটি কবিতা রবীন্দ্রনাথ গীতাঞ্জলির  ইংরেজি অনুবাদ সং অফারিংসে অন্তর্ভুক্ত করেছেন।   উৎসর্গ  রবীন্দ্রনাথ তাঁর "খেয়া" কাব্যগ্রন্থটি ভারতীয় বিজ্ঞানী জগদীশ চন্দ্র বসুকে উৎসর্গ করেন।   মূল বিষয়বস্তু  "খেয়া" কাব্যে  বিষাদ  ও ক্লান্তির সুর প্রাধান্য পায়।     মানবজীবনের সুখ-দুঃখ এবং আশা-আকাঙ্ক্ষার কথা ধ্বনিত হয়েছে। এতে আধ্যাত্মিকতার মূর্ছনাও পরিলক্ষিত হয়।     তথ্যসূত্র    বহিঃসংযোগ    rabindra-rachanabali.nltr.org বিষয়শ্রেণী:কাব্য বিষয়শ্রেণী:রবীন্দ্রনাথ_ঠাকুরের_কাব্যগ্রন্থ বিষয়শ্রেণী:১৯০৬-এর_বই বিষয়শ্রেণী:বাংলা সাহিত্য
রোমান লুনেল (; জন্ম: ১১ নভেম্বর ২০০৪) হলেন একজন ফরাসি সমলয় সাঁতারু, যিনি ফ্রান্সের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  লুনেল ফ্রান্সের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন রোমান লুনেল ২০০৪ সালের ১১ই নভেম্বর তারিখে ফ্রান্সের আলেঁকঁ-এ জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন লুনেল ফ্রান্সের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি আনাস্তাসিয়া বায়ান্দিনার সাথে ফ্রান্সের দ্বৈত হিসেবে মহিলাদের দ্বৈত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৪১.৩১১৬ এবং ফ্রি রুটিনে ১৮৯.০৬৮৭ পয়েন্ট অর্জন করেছিলেন, যার ফলে সর্বমোট ৪৩০.৩৮০৩ পয়েন্ট নিয়ে তারা ১৪তম স্থান অধিকার করেছেন।  এছাড়াও তিনি লেলিস আলাভেজ, আনাস্তাসিয়া বায়ান্দিনা, অঁব্রে এস্নো, লোরা গঞ্জালেজ, এভ প্লানেক্স, শার্লত ত্রম্বল এবং লোরা ত্রম্বলের সাথে ফ্রান্সের দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৭৭.৭৯২৫, ফ্রি রুটিনে ৩৪০.০৫৬১ এবং অ্যাক্রোব্যাটিক রুটিনে ২৬৮.৮০০১ পয়েন্ট অর্জন করেছিলেন, যার ফলে সর্বমোট ৮৮৬.৬৪৮৭ পয়েন্ট নিয়ে তারা ৪র্থ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি নারী সাঁতারু বিষয়শ্রেণী:ফরাসি সমলয় সাঁতারু বিষয়শ্রেণী:ফ্রান্সের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু
জন গ্রিগ্‌স টম্পসন (জন্ম অক্টোবর ১৩, ১৯৩২) একজন মার্কিন গণিতবিদ। তিনি ১৯৭০ সালে ফিল্ডস পদক লাভ করেন। থম্পসন ২০০০ সালে মার্কিন যুক্তরাষ্ট্রের ন্যাশনাল মেডেল অফ সায়েন্সে ভূষিত হন।  তিনি রয়্যাল সোসাইটি (ইউনাইটেড কিংডম) এর একজন ফেলো এবং ১৯৮৫ সালে এর সিলভেস্টার মেডেল প্রাপক।  তিনি নরওয়েজীয় একাডেমি অফ সায়েন্স অ্যান্ড লেটার্সের একজন সদস্য।    জীবনী  তিনি ইয়েল বিশ্ববিদ্যালয় থেকে ১৯৫৫ সালে ব্যাচেলর অব আর্টস লাভ করেন। পিএইচডি ডিগ্রি অর্জন করেন শিকাগো বিশ্ববিদ্যালয় থেকে, ১৯৫৯ সালে। তিনি ১৯৬১ সালে হার্ভার্ড বিশ্ববিদ্যালয়ে শিক্ষক হিসেবে যোগ দেন। তিনি ১৯৬২ থেকে ১৯৬৮ সাল পর্যন্ত শিকাগো বিশ্ববিদ্যালয় এ শিক্ষকতা করেন। ১৯৬৮ থেকে ১৯৯৩ সাল পর্যন্ত কেমব্রিজ বিশ্ববিদ্যালয়ে শিক্ষকতা করেন। ১৯৯৩ সালে ফ্লরিডা বিশ্ববিদ্যালয়ে যোগদান করেন।   তথ্যসূত্র   বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি বিষয়শ্রেণী:১৯৩২-এ জন্ম বিষয়শ্রেণী:মার্কিন গণিতবিদ বিষয়শ্রেণী:ফিল্ডস পদক বিজয়ী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:ডি মর্গান পদক বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:রয়েল সোসাইটির সভ্য
আশরাফ আলী খান খসরু (জন্ম: ২২ মার্চ ১৯৪৯) একজন বাংলাদেশী রাজনীতিবিদ ও মুক্তিযোদ্ধা। তিনি নেত্রকোণা-২ আসনের সাবেক সংসদ সদস্য। সমাজকল্যাণ প্রতিমন্ত্রী হিসেবে তিনি দায়িত্ব পালন করেছেন।  শেখ হাসিনার তৃতীয় মন্ত্রিসভায় তিনি মৎস্য ও পশু সম্পদ প্রতিমন্ত্রী হিসেবে পালন করেন।   প্রাথমিক জীবন  আশরাফ আলী খান খসরু ২২ মার্চ ১৯৪৯ সালে নেত্রকোণায় জন্মগ্রহণ করেন। তার পিতার নাম নুরুল ইসলাম খান ও মাতার নাম হাজেরা আক্তার খান। তার পিতা-মাতা দুজনই স্থানীয় আওয়ামী লীগের রাজনীতির সাথে সম্পৃক্ত ও মুক্তিযোদ্ধা ছিলেন। খসরু নেত্রকোণা সরকারি কলেজ থেকে বিএ পাশ করেন।  তার স্ত্রী কামরুন্নেছা আশরাফ দীনা নেত্রকোনা জেলা মহিলা আওয়ামীলীগের সভাপতি।   রাজনৈতিক জীবন  আশরাফ আলী খান খসরু ১৯৬৪ সালে আইয়ুববিরোধী আন্দোলনে ছাত্রলীগ কর্মী হিসেবে কারাভোগ করেন। তিনি ১৯৬৬-১৯৬৮ সাল পর্যন্ত নেত্রকোনা মহকুমা ছাত্রলীগের প্রচার সম্পাদক, ১৯৬৮-১৯৬৯ পর্যন্ত সাংগঠনিক সম্পাদক, ১৯৬৯-১৯৭০ সাল পর্যন্ত নেত্রকোণা মহকুমা ছাত্রলীগের সাধারণ সম্পাদক ছিলেন।  ১৯৭২-১৯৭৩ সাল পর্যন্ত নেত্রকোনা জেলা জাতীয় শ্রমিকলীগের সাধারণ সম্পাদক ছিলেন। ১৯৭৬ সালে সামরিক সরকারের জরুরি অবস্থাকালীন এক বৎসর কারাভোগ করেন। ১৯৯০ সালে স্বৈরাচারবিরোধী আন্দোলনে নেত্রকোণায় নেতৃত্ব দেন।  তিনি ১৯৯৭-২০০৪ সাল পর্যন্ত নেত্রকোণা জেলা আওয়ামী লীগের যুগ্মসাধারণ সম্পাদক এবং ২০০৪ সালের ২৩ ফেব্রুয়ারি থেকে ২০১৬ সাল পর্যন্ত নেত্রকোণা জেলা আওয়ামী লীগের সাধারণ সম্পাদক ছিলেন। ২০১৬ সালের ২৩ ফেব্রুয়ারি থেকে পুনরায় তিনি নেত্রকোণা জেলা আওয়ামী লীগের সাধারণ সম্পাদক হিসেবে দায়িত্বপালন করছেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   জনপ্রতিনিধিত্ব  তিনি ২০০৮ সালের নবম ও ২০১৮ সালের একাদশ জাতীয় সংসদ নির্বাচনে নেত্রকোণা-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।  শেখ হাসিনার তৃতীয় মন্ত্রিসভায় তিনি ৭ জানুয়ারি ২০১৯ থেকে ১৫ ফেব্রুয়ারি ২০২০ সাল পর্যন্ত মৎস্য ও প্রাণিসম্পদ প্রতিমন্ত্রী হিসাবে দায়িত্ব পালন করেন।  শেখ হাসিনার চতুর্থ মন্ত্রিসভায় তিনি ১৬ ফেব্রুয়ারি ২০২০ সাল থেকে সমাজকল্যাণ প্রতিমন্ত্রী হিসেবে দায়িত্ব পালন করেছেন।   মুক্তিযুদ্ধে অবদান  আশরাফ আলী খান খসরু ১৯৭১ সালে মুক্তিযুদ্ধে কোম্পানী কমান্ডার হিসেবে অংশগ্রহণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:নেত্রকোণা সরকারি কলেজে প্রাক্তন শিক্ষার্থী বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:নবম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ হাসিনার তৃতীয় মন্ত্রিসভার সদস্য বিষয়শ্রেণী:শেখ হাসিনার চতুর্থ মন্ত্রিসভার সদস্য
মেহন্দীপুর বালাজী মন্দির (দেবনাগরী: मेंहदीपुर बालाजी मन्दिर) হল রাজস্থানের দৌসা জেলার মেহন্দীপুরে অবস্থিত একটি হিন্দু মন্দির। দৌসা ও করৌলি জেলার সীমানায় অবস্থিত এই মন্দিরটি হিন্দু দেবতা হনুমানের প্রতি উৎসর্গিত। "বালাজী" নামটি হনুমানের শিশু-মূর্তির দ্যোতক। এই মন্দিরে হনুমান শিশু-দেবতা রূপেই পূজিত হন। মন্দিরটিতে অলৌকিক উপায়ে রোগারোগ্য, ভূত তাড়ানো ইত্যাদি ক্রিয়াকাণ্ড হয় বলে রাজস্থান ও অন্যান্য অঞ্চল থেকে বহু তীর্থযাত্রী মন্দিরটিতে আসেন।  গবেষণা বহু বছর ধরে মন্দিরটি মন্ত্রবলে রোগারোগ্য ভূত তাড়ানো-জাতীয় কাজের জন্য প্রসিদ্ধ। ২০১৩ সালে জার্মানি, নেদারল্যান্ড, এইমস, নতুন দিল্লি ও দিল্লি বিশ্ববিদ্যালয়ের বিজ্ঞানী, গবেষক ও মনস্তত্ত্ববিদদের একটি আন্তর্জাতিক দল এই জাতীয় ক্রিয়াকাণ্ডের নানা দিক মূল্যায়নের কাজ শুরু করে।  তথ্যসূত্র  উল্লেখপঞ্জি  বহিঃসংযোগ  বিষয়শ্রেণী:রাজস্থানের হিন্দু মন্দির বিষয়শ্রেণী:হনুমান মন্দির
এশিয়া কারেরা লেমন (জন্ম: জেসিকা স্টেইনহাউজার, ৬ই আগস্ট ১৯৭৩) একজন মার্কিন প্রাক্তন পর্ন অভিনেত্রী।  জীবনের প্রথমার আমেরিকার কারেরার জন্ম জেসিকা স্টেইনহাউজার হিসাবেJenkins, Jack (November 19, 2014). নিউ ইয়র্ক সিটির এক জার্মান মা ও জাপানি পিতার সংসারে, চার ভাইবোনের মধ্যে সে সবচেয়ে বড়। তিনি লিটল সিলভার, নিউ জার্সির লিপ্পিনকোট রোডেরJune 2, 2003 appearance on the TechTV show "Unscrewed" বাসায় বড় হয়েছেন এবং রেড ব্যাংক আঞ্চলিক উচ্চ বিদ্যালয়ে পড়াশোনা করেছিলেন।Carrera-Lemmon, Asia (December 7, 2016)."The Top 10 Porn Stars From New Jersey", WCHR-FM, November 1, 2016. ১৬ বছর বয়সে তিনি জাপানের ফুকুইয়ের সুরুগার সুরুগা কলেজে ইংরেজি পড়াতেন।"The Women of Porn", Playboy, March 2002, page 128   পেশাজীবন  কেরারার প্রাপ্তবয়স্ক চলচ্চিত্রের কেরিয়ার শুরু হয়েছিল ১৯৯৩ সালে ১৯৯৫ সালে, তিনি এভিএন বর্ষসেরা মহিলা পারফরমার পুরস্কার অর্জনকারী প্রথম এশীয় হন। ডন লেমনের সাথে তার বিবাহের পরে ২০০৩ সালে কেরেরা চলচ্চিত্র শিল্প থেকে অবসর নেন।   ব্যক্তিগত জীবন  কেরেরা একজন নাস্তিক।  ১৯৯৫ সালের সেপ্টেম্বরে, কেরেরা পর্ন শিল্পের পরিচালক বাড লিকে বিয়ে করেন। ২০০৩ সালে তাদের বিবাহবিচ্ছেদ হয়, তবে তারা ভাল বন্ধু রয়ে গেছেন। তিনি ১৯ ডিসেম্বর ২০০৩ -এ পুষ্টিবিদ এবং লেখক ডন লেমনকে বিয়ে করেছিলেন দম্পতি ইউটার সেন্ট জর্জে চলে এসেছিলেন, যেখানে তিনি ২০০৫ সালের ৪ মার্চ একটি কন্যা সন্তানের জন্ম দেন। ২০০৬ সালের ১০ জুন লাস ভেগাসের বাইরে এক গাড়ি দুর্ঘটনায় লেমন মারা যান। সাত সপ্তাহ পরে, ৩১ জুলাই, কেরেরা এই দম্পতির দ্বিতীয় সন্তানের জন্ম দেন।   পুরস্কার এবং মনোনয়ন    তথ্যসূত্র    বহিঃসংযোগ              বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:মার্কিন নাস্তিক বিষয়শ্রেণী:মার্কিন ব্লগার বিষয়শ্রেণী:জাপানি বংশোদ্ভূত মার্কিন অভিনেত্রী বিষয়শ্রেণী:মার্কিন নারী ব্লগার বিষয়শ্রেণী:টেক্সাস এ অ্যান্ড এম বিশ্ববিদ্যালয়ের প্রাক্তন শিক্ষার্থী
এই বিষয়শ্রেণীটি সফটওয়্যার সম্পর্কিত সব বিষয়শ্রেণীর জন্য। যেগুলো এখানে নেয়া হয়েছে নিম্নোক্ত তিনটি শ্রেণীর উপর ভিত্তি করে: অ্যাপ্লিকেশন সফটওয়্যার (অ্যাপ্লিকেশন সফটওয়্যার: অফিস প্রোগ্রাম, ওয়ার্ড প্রসেসর, স্প্রেডশীট, ইত্যাদি) সিস্টেম সফটওয়্যার (সিস্টেম সফটওয়্যার: অপারেটিং সিস্টেম, ডিভাইস ড্রাইভার, ডেস্কটপ এনভায়রনমেন্ট, ইত্যাদি) কম্পিউটার প্রোগ্রামিং হাতিয়ার (প্রোগ্রামিং হাতিয়ার: এসেম্বলার, কম্পাইলার, লিঙ্কার, ইত্যাদি)  প্রথম দুটো শ্রেণীর সফটওয়্যার কম্পিউটারে চলানোর উদ্দেশ্যে ব্যবহার করা হয়। অন্যদিকে শেষেরটি ব্যবহৃত হয় সফটওয়্যার বানানোর জন্য যা পরবর্তীতে কম্পিউটারেই চালানো হয়।  বিষয়শ্রেণী:কম্পিউটিং বিষয়শ্রেণী:বুদ্ধিবৃত্তিক সৃষ্টিকর্ম বিষয়শ্রেণী:গণমাধ্যম বিষয়শ্রেণী:ডিজিটাল যোগাযোগ মাধ্যম বিষয়শ্রেণী:ডিজিটাল প্রযুক্তি বিষয়শ্রেণী:কম্পিউটার সফটওয়্যার‎ বিষয়শ্রেণী:কম্পিউটার বিজ্ঞান বিষয়শ্রেণী:সফটওয়্যার প্রকৌশল বিষয়শ্রেণী:প্রযুক্তি
এল কালাও () পেরুর প্রধান সমুদ্রবন্দর। এই শহরকে বলা হয় প্রভিন্সিয়া কন্সটিটিউশনাল (সাংবিধানিক প্রদেশ) যা কালাও অঞ্চলের একমাত্র প্রদেশ। দেশের রাজধানী থেকে কালাও শহরের ঐতিহাসক কেন্দ্র ১৫ কি.মি. (৯.৩) দূরে অবস্থিত। কালাওয়ের উত্তর, দক্ষিণ ও পূর্বদিকে আছে লিমা প্রদেশ এবং পশ্চিমে প্রশান্ত মহাসাগর।  ইতিহাস এল কালাও গড়ে তোলে স্পেনীয় উপনিবেশকারীরা ১৫৩৭ সালে, লিমার (১৫৩৫) দুবছর পরে। কিছুকালের মধ্যে এটি প্রশান্ত মহাসাগরে স্পেনীয় বাণিজ্যের প্রধান বন্দরে পরিণত হয়। শহরটির নামকরণের উৎস অজানা, তবে ১৫৫০ সাল থেকেই এটি এই নামে পরিচিত।  ১৯৪৯ সালের দিকে কালাও পরিচিত ছিল বিশ্বের অন্যতম বৃহৎ কোকোজাত দ্রব্য উৎপাদন ও কোকেন মাদক ব্যবসার কেন্দ্র হিসেবে।"The White Goddess" , TIME Magazine, 11 April 1949  উল্লেখযোগ্য ঘটনাবলী  ১৭৪৬ সালের ২৮ অক্টোবর, ভূমিকম্পসৃষ্ট একটি সুনামি পুরো কালাও শহর তছনছ করে দেয়।  ১৮২৬ সালের ২২ জানুয়ারি, সিমন বলিভারের সাহায্যপ্রাপ্ত জাতীয়তাবাদী শক্তিদের অবরোধে জেনারেল হোসে রামন রডিল কালাও শহর সমর্পণ করেন জেনারেল বার্থলোমিউ সালোমকে।  ১৮৬৬ সালের ২ মে, কালাও যুদ্ধের সময় স্পেনীয় নৌবাহিনী স্বাধীন পেরু পুনর্দখল করার চেষ্টা করে।  নরওয়ের অভিযাত্রী কন-টিকি কালাও ত্যাগ করেন ১৯৪৭ সালের ২৮ এপ্রিল বিকেলে।  বিমানবন্দর thumb|300px|অ্যারো কনডর এবং ল্যান এয়ারলাইনসের বিমান।  সরকার  তথ্যসূত্র  বহিঃসংযোগ   Municipality of Callao (in Spanish)   Chim Pum Callao  Todo Callao (in Spanish)  Jorge Chavez International Airport   National University of Callao (in Spanish)  Islas Palomino (Palomino Islands) pictures and videos   Regional government of Callao  Callao.Net la Internet del Callao (in Spanish)  Sport Boys Association (unofficial) (in Spanish)    বিষয়শ্রেণী:কালাও অঞ্চলের প্রদেশ বিষয়শ্রেণী:পেরুর বন্দরনগর
রায়ালসীমা পরিরক্ষানা সমিতি (আরপিএস) হল দক্ষিণ ভারতের অন্ধ্রপ্রদেশ রাজ্যের একটি আঞ্চলিক রাজনৈতিক দল যার মূল লক্ষ্য একটি নতুন রাজ্য রায়লসীমা গঠন করা। প্রাক্তন তেলুগু দেশম পার্টির নেতা বাইরেডি রাজশেখর রেড্ডি ২০১৩ সালে ৩০ জুলাই ২০১৩ তারিখে প্রাক-বিদ্যমান রাজ্য অন্ধ্রপ্রদেশ থেকে তেলেঙ্গানা রাজ্য তৈরি করার প্রস্তাব পাস করার পরে একটি পৃথক রায়ালসীমা রাজ্যের কারণকে চ্যাম্পিয়ন করার জন্য দলটি প্রতিষ্ঠা করেছিলেন।   তথ্যসূত্র   বিষয়শ্রেণী:২০১৩-এ প্রতিষ্ঠিত রাজনৈতিক দল বিষয়শ্রেণী:অন্ধ্রপ্রদেশের রাজনৈতিক দল বিষয়শ্রেণী:২০১৩-এ অন্ধ্রপ্রদেশে প্রতিষ্ঠিত
নেপাল ইন্টারন্যাশনাল ফিল্ম ফেস্টিভ্যাল (এনআইএফএফ) নেপালের একটি বার্ষিক চলচ্চিত্র উৎসব।  উৎসবটি ২০১৮ সালে শুরু হয়েছিল  নেপাল আন্তর্জাতিক চলচ্চিত্র উৎসব। (এনআইএফএফ) নেপালের একটি বার্ষিক চলচ্চিত্র উৎসব। উৎসবটি ২০১৮ সালে শুরু হয়েছিল। সবচেয়ে সাম্প্রতিক পুনরাবৃত্তিটি ১৬ মার্চ ২০২৩ থেকে ২০ মার্চ ২০২৩ এর মধ্যে অনুষ্ঠিত হয়েছিল, এটি ছিল (এনআইএফএফ) এর ৬ তম পুনরাবৃত্তি।   নেপালের চলচ্চিত্র উৎসব প্রতিবছর পালন করে , অল নেপাল সিনেওয়ার্কারস অ্যাসোসিয়েশন  উৎসব আয়োজন করেছে।   পুরস্কার   + পুরস্কার২০১৮২০২০২০২১ সেরা পূর্ণদৈর্ঘ্য চলচ্চিত্রের জন্য গৌতম বুদ্ধ পুরস্কারফাঁদ (তুরস্ক)অভিধানমাউন্ট সেরা তথ্যচিত্রের জন্য এভারেস্ট পুরস্কারসহ-স্বামী (নেপাল)হারানো ইডেনে ফিরে যানসেরা আন্তর্জাতিক পূর্ণদৈর্ঘ্য চলচ্চিত্রের জন্য জুরিস চয়েস অ্যাওয়ার্ড অন্য অর্ধেক (শ্রীলঙ্কা)আইএফএফএস ডন কুইক্সোট পুরস্কারআমার স্বপ্নে মহামারি চলচ্চিত্র প্রদর্শনীতে সেরা চলচ্চিত্রের জন্য পুরস্কার বেসামরিক সৈনিকসেরা অ্যানিমেটেড শর্ট ফিল্মের জন্য মঞ্জুশ্রী পুরস্কার  স্পিরিট অফ দ্য ড্রোনিং গার্লস (চীন)উবার ব্যাঙসেরা লাইভ অ্যাকশন শর্ট ফিল্মের জন্য বাগমতি পুরস্কারনূরেহ (ভারত)সেরা পূর্ণদৈর্ঘ্য চলচ্চিত্রের জন্য জাতীয় পুরস্কার ডন কিহোতেবুলবুল (নেপাল)আমা খান্ডোসেরা জাতীয় পূর্ণদৈর্ঘ্য চলচ্চিত্রের জন্য জুরিস চয়েস পুরস্কার গোপী (নেপাল) শ্রেষ্ঠ স্বল্পদৈর্ঘ্য চলচ্চিত্রের জন্য জাতীয় পুরস্কারকালাম (নেপাল)একটি ভীতু   তথ্যসূত্র   বিষয়শ্রেণী:নেপালের চলচ্চিত্র উৎসব বিষয়শ্রেণী:২০১৮-এ নেপালে প্রতিষ্ঠিত